4Įsakymai ir potvarkiai

|  |
| --- |
| **Projektas** |



**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL SOCIALINĖS APSAUGOS IR DARBO MINISTRO 2014 M. VASARIO 14 D. ĮSAKYMO NR. A1-83 „DĖL PERĖJIMO NUO INSTITUCINĖS GLOBOS PRIE ŠEIMOJE IR BENDRUOMENĖJE TEIKIAMŲ PASLAUGŲ NEĮGALIESIEMS IR LIKUSIEMS BE TĖVŲ GLOBOS VAIKAMS 2014-2020 METŲ VEIKSMŲ PLANO PATVIRTINIMO“ PAKEITIMO**

2018 m.          d. Nr.

Vilnius

P a k e i č i u Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planą, patvirtintą Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plano patvirtinimo“:

1. Pakeičiu 13.3.9 papunktį ir jį išdėstau taip:

„13.3.9. pertvarkyti vaikų globos namus, kuriant institucinei globai alternatyvias bendruomenines paslaugas. Bus plėtojama globos centrų, teikiančių konsultacinę, psichosocialinę, teisinę ir kitą pagalbą globėjams (rūpintojams), budintiems globotojams, įtėviams, šeimynų dalyviams ar ketinantiems jais tapti, veikla, vaikų dienos centrų veikla. Taip pat pertvarkomi vaikų globos namai, pereinamuoju laikotarpiu sudarant galimybę likusiems be tėvų globos vaikams, nesant jiems galimybės augti globėjų (rūpintojų) šeimose, gyventi bendruomeniniuose vaikų globos namuose“.

2. Papildau 3 priedu (pridedama).

|  |  |
| --- | --- |
| Socialinės apsaugos ir darbo ministras | Linas Kukuraitis |